**Secure Internet Relay Chat**

Projekt Secure Internet Relay Chat si dáva za cieľ vytvoriť platformu, ktorá umožní jeho používateľom bezpečnú vzájomnú komunikáciu a zdieľanie multimediálneho obsahu. Skladá sa z dvoch časti a to konkrétne zo serveru a z klientskej aplikácie.

Server umožní klientom prihlásenie pod zvoleným pseudonymom. Nebude sa jednať o klasickú registráciu pomocou mena a hesla, pri ktorej si server tieto údaje ukladá, čo by umožnilo čiastočné sledovanie aktivity používateľov. V našom riešení sa užívateľ identifikuje iba unikátnym pseudonymom, pričom pre každé nové sedenie si môže tento identifikátor zvoliť nový čím sa snažíme dosiahnuť ďalšie zvýšenie anonymity. Okrem „registrácie“ bude server poskytovať zoznam aktuálne prihlásených užívateľov a zabezpečovať inicializáciu spojenia dvoch klientov.

Klientska aplikácia bude slúžiť k prihláseniu na server a samotnú komunikáciu medzi klientami. Po nadviazaní spojenia bude komunikácia prebiehať vo forme peer-to-peer, pričom prenášané dáta budú šifrované symetrickou šifrou AES256.

**Zabezpečenie**

**Komunikácia so serverom**

Všetka komunikácia klienta so serverom prebieha pomocou protokolu TLS. Po pripojení klientska aplikácia vygeneruje verejný (KPB) a privátny (KPR) kľuč asymetrickej šifry RSA s dĺžkou 7680 bitov a svoj verejný kľuč odošle na server. Server po prijatí kľúča rovnako vygeneruje ďalší pár kľúčov (SPB, SPR), zašifruje svoj verejný kľúč verejným kľúčom klienta a následne ho odošle klientovi. Všetka nasledujúca komunikácia medzi klientskou aplikáciou a serverom je šifrovaná pomocou týchto kľúčov.

**KLIENT**

KPB, KPR

**SERVER**

SPB,SPR

KPB

KPB(SPB)

SPB(DATA)

KPB(DATA)

**Komunikácia medzi klientami**

Po inicializácii spojenia medzi klientami, server vygeneruje kľuč (KS) pre symetrickú šifru AES256. Tento kľuč zašifruje verejnými kľúčmi klientov, ktoré má server uložené a následne ho obom odošle. Klient, ktorý inicializoval spojenie vytvorí TLS spojenie s požadovaným klientom a nasledujúca komunikácia medzi klientami už prebieha šifrované pomocou tohto kľúča.

**KLIENT1**

**SERVER**

KS

K1PB(KS)

KS(DATA)

**KLIENT2**

K2PB(KS)

**Popis funkcionality**

**Server**

* **REGISTRATION\_CONFIRM –** po prijatí žiadosti na prihlásenie klienta, server skontroluje či nie je požadovaný pseudonym už používaný. V prípade že nie, klienta prihlási a odošle mu potvrdenie o úspešnom prihlásení. Spolu so zvoleným pseudonymom je uložený aj verejný kľuč a IP adresa klienta s portom, na ktorom naslúcha.
* **REGISTRATION\_REJECT –** oznámenie klientovi že sa pod zvoleným pseudonymom nepodarilo prihlásiť.
* **LEAVE\_CONFIRM –** odhlásenie klienta.
* **SEND\_LIST –** po prijatí správy *GET\_LIST* od klientskej aplikácie, server odošle zoznam aktuálne prihlásených pseudonymov.
* **CONNECT\_REQUEST –** server po prijatí požiadavky o spojenie s druhým používateľom overí existenciu zadaného pseudonymu. V prípade úspechu pošle danému klientovi požiadavku o spojenie.
* **REQUEST\_FAIL –** oznámenie používateľovi, že sa pokúša spojiť s neexistujúcim pseudonymom alebo oznámenie, že protistrana spojenie odmietla.
* **SEND\_USER\_INFO –** po potvrdení požiadavku o spojení s klientom, sú obom účastníkom zaslané informácie o ich partnerovi (verejný kľúč a IP adresa s portom).

**Klientska aplikácia**

Komunikácia so serverom:

* **REGISTRATION –** požiadavka na server o prihlásenie pod zvoleným pseudonymom.
* **LEAVE –** požiadavka o odhlásenie pseudonymu.
* **GET\_LIST –** požiadavka o zoznam aktuálne prihlásených pseudonymov.
* **SEND\_REQUEST –** požiadavka o nadviazanie spojenia s druhým klientom. Táto správa je zaslaná na server, ktorý následne overí existenciu zadaného pseudonymu. Po úspešnom overení prepošle túto požiadavku zodpovedajúcemu klientovi.
* **REQUEST\_CONFIRM –** prijatie požiadavku o spojenie s druhým klientom.
* **REQUEST\_REJECT –** odmietnutie požiadavku spojenie s druhým klientom.

Komunikácia s druhým klientom:

* **CREATE\_CHANEL –** v prípade súhlasu partnera s požiadavkou o komunikáciu sa s týmto klientom vytvorí priamy, zabezpečený kanál (viz. Zabezpečenie).
* **DELETE\_CHANEL –** pri ukončení spojenia s klientom sa uzavrie socket a uvoľní pamäť s už nepotrebnými informáciami.
* **SEND\_MESSAGE –** odoslanie správy partnerovi, spolu s telom správy je poslaný aj čas odoslania.
* **SEND\_FILE –** požiadavka na odoslanie multimediálneho obsahu partnerovi.
* **FILE\_ CONFIRM –** prijatie multimediálneho obsahu odoslaného partnerom.
* **FILE\_ REJECT –** odmietnutie multimediálneho obsahu odoslaného partnerom.